CELEX: 21994A1223(19)
Language: sk
Date: 1994-04-15 00:00:00
Title: Mechanizmus preskúmavania obchodnej politiky

Dôležité právne oznámenie

|

21994A1223(19)

Úradný vestník L 336 , 23/12/1994 S. 0251 - 0252 Fínske špeciálne vydanie: Kapitola 11 Zväzok 38 S. 0253  Švédske špeciálne vydanie: Kapitola 11 Zväzok 38 S. 0253 

		Mechanizmus preskúmavania obchodnej politikyČLENOVIA SA DOHODLI TAKTO:A. Cielei) Cieľom mechanizmu preskúmavania obchodnej politiky (ďalej len TPRM) je prispieť k zlepšeniu dodržiavania pravidiel, smerníc a záväzkov prijatých na základe mnohostranných obchodných dohôd, prípadne viacstranných obchodných dohôd, a tak uľahčiť pôsobenie mnohostranného obchodného systému, čím sa dosiahne väčšia transparentnosť a porozumenie obchodných politík a praktík členov. Mechanizmus prehľadov tak umožňuje pravidelné súhrnné ocenenie a ohodnotenie celého spektra obchodných politík a obchodných praktík jednotlivých členov a ich dopad na pôsobenie mnohostranného obchodného systému. Nie je však úmyslom, aby slúžil ako základ dodržiavania špecifických záväzkov vyplývajúcich z dohôd alebo pre postupy na urovnávanie sporov, alebo na uloženie nových záväzkov členom v oblasti obchodnej politiky.ii) Posúdenie obchodnej politiky vykonávané podľa TPRM v príslušnom rozsahu sa bude realizovať z hľadiska širších ekonomických a rozvojových potrieb, politík a cieľov príslušného člena a tiež v súvislosti s jeho vonkajším prostredím. Funkciou TPRM je však preskúmať dopad obchodnej politiky a obchodných praktík člena na mnohostranný obchodný systém.B. Domáca transparentnosťČlenovia uznávajú význam domácej transparentnosti pri prijímaní vládnych rozhodnutí o záležitostiach obchodnej politiky pre ekonomiky členov, ako aj pre mnohostranný obchodný systém a súhlasia s povzbudzovaním a podporou väčšej transparentnosti vnútri svojich vlastných systémov, uznávajúc, že uskutočňovanie domácej transparentnosti musí byť dobrovoľné a musí brať ohľad na právne a politické systémy každého člena.C. Postupy pri vykonávaní prehľadovi) Na preskúmavanie obchodnej politiky sa týmto ustanovuje Orgán na preskúmavanie obchodnej politiky (ďalej len TPRB).ii) Obchodná politika a obchodné praktiky všetkých členov budú podliehať pravidelnému preskúmavaniu. Vplyv jednotlivých členov na fungovanie mnohostranného obchodného systému určený ich podielom na svetovom obchode za uplynulé reprezentatívne obdobie bude rozhodujúcim faktorom pri určovaní frekvencie preskúmavania. Prvé štyri takto určené obchodné subjekty (počítajúc Európske spoločenstvá ako jeden subjekt) budú podliehať preskúmavaniu každé dva roky, ďalších 16 subjektov sa bude preskúmavať každé štyri roky. Ostatní členovia sa budú preskúmavať každých šesť rokov, s výnimkou najmenej rozvinutých členských krajín, pre ktoré sa môže stanoviť dlhšie časové obdobie. Preskúmavanie subjektov, ktoré majú spoločnú zahraničnú obchodnú politiku, ktorá s týka viac ako jedného člena, bude zahŕňať všetky zložky obchodnej politiky ovplyvňujúcej obchod vrátane súvisiacej obchodnej politiky a obchodných praktík jednotlivých členov. Výnimočne, v prípade zmien v obchodnej politike alebo v obchodných praktikách niektorého z členov, ktoré môžu mať významný dopad na jeho obchodných partnerov, môže TPRB na základe predošlej konzultácie požiadať dotyčného člena, aby urýchlil predloženie svojho nového prehľadu.iii) Rokovania na zasadnutiach TPRB sa budú riadiť cieľmi stanovenými v odseku A. Zameranie týchto diskusií sa bude sústreďovať na obchodnú politiku a obchodné praktiky člena, ktoré sú predmetom hodnotenia podľa mechanizmu preskúmavania.iv) TPRB vytvorí základný plán na vykonávanie preskúmavania. Môže taktiež prerokovávať a brať do úvahy aktualizované správy členov. TPRB zostaví po konzultácii s členmi, ktorých sa to týka, program preskúmavania na každý rok. Po konzultácii s preskúmavaným členom alebo s členmi môže predseda vybrať hovorcov, ktorí otvoria prejednávanie v rámci TPRB.v) TPRB sa bude riadiť touto dokumentáciou:a) kompletnou správou podľa odseku D preloženou preskúmavaným členom alebo členmi;b) správou, koncipovanou sekretariátom na jeho vlastnú zodpovednosť, založenou na dostupných informáciách a na ďalších informáciách poskytnutých príslušným členom alebo členmi. Sekretariát by sa mal usilovať o objasnenie obchodných politík a obchodných praktík príslušných členov.vi) Správy preskúmavaných členov a správa sekretariátu spolu so záznamom z príslušného zasadnutia TPRB sa budú publikovať okamžite po skončení preskúmavania.vii) Tieto dokumenty sa postúpia Ministerskej konferencii, ktorá ich zoberie na vedomie.D. Podávanie správS cieľom dosiahnuť čo najvyšší stupeň transparentnosti bude každý člen pravidelne TPRB podávať správy. Úplné správy budú obsahovať opis obchodnej politiky a obchodných praktík uplatňovaných príslušným členom alebo príslušnými členmi podľa odsúhlaseného vzoru schváleného TPRB. Tento vzor sa bude spočiatku opierať o Vzorovú správu členských krajín stanovenú Rozhodnutím z 19. júla 1989 (BISD 36S/406-409) podľa potreby doplnenú tak, aby pokryla všetky aspekty obchodnej politiky pokrytej mnohostrannými obchodnými dohodami podľa Prílohy 1, prípadne viacstrannými obchodnými dohodami. Na základe skúseností môže TPRB tento vzor upraviť. V období medzi preskúmavaním členovia poskytnú krátke správy, ak sa vyskytnú významné zmeny v ich obchodných politikách; aktuálne ročné štatistické informácie sa budú poskytovať v dohodnutej forme. Mimoriadna pozornosť sa bude venoval ťažkostiam najmenej rozvinutých členských krajín pri zostavovaní ich správ. Sekretariát poskytne na žiadosť rozvojových členských krajín a predovšetkým najmenej rozvinutých členských krajín technickú pomoc. Informácie obsiahnuté v správach by sa mali v čo najväčšom rozsahu koordinovať s oznámeniami podľa ustanovení mnohostranných obchodných dohôd prípadne viacstranných obchodných dohôd.E. Vzťah k ustanoveniam GATT 1994 a GATS o platobnej bilanciiČlenovia uznávajú potrebu čo najviac znížiš zaťaženie vlád, ktoré vyplýva z vyčerpávajúcich konzultácií pri uplatňovaní ustanovení o platobnej bilancii podľa GATT 1994 alebo podľa GATS. V tomto zmysle predseda TPRB na základe predošlej konzultácie s príslušným členom alebo s členmi a s predsedom Výboru pre platobné bilancie vypracuje administratívne opatrenia, ktoré by zosúladili rytmus predkladania prehľadov obchodnej politiky s časovým rozvrhom konzultácií o platobnej bilancii a tak, aby nedochádzalo k odkladom prehľadov obchodnej politiky o viac ako 12 mesiacov.F. Hodnotenie mechanizmuTPRB vykoná vyhodnotenie pôsobenia TPRM najneskôr do piatich rokov po nadobudnutí platnosti Dohody WTO. Výsledky hodnotenia sa predložia Ministerskej konferencii. Tá môže následne vykonať hodnotenie TPRM v intervaloch, ktoré určí alebo ako bude Ministerská konferencia požadovať.G. Prehľad o vývoji v medzinárodnom obchodnom prostredíTPRB bude taktiež pravidelne zhotovovať každoročný prehľad o vývoji v medzinárodnom obchodnom prostredí, ktorý má vplyv na mnohostranný obchodný systém. Prehľad bude pomáhať pri zostavovaní ročnej správy generálneho riaditeľa o hlavných Činnostiach WTO a zvýrazňovať významné otázky, ktoré majú vplyv na obchodný systém.--------------------------------------------------